यहां 1875 में पहली बार अज़बैजानी भाषा अकिंची नाम से अख़बार छपा था. प्रेस दिवस उसी के उपलक्ष्य में मनाया जाता है. अज़रबैजान के पूर्व राष्ट्रपति हेदार अलीयेव ने 2010 से इसे प्रत्येक वर्ष मनाना शुरू किया. इस वर्ष उनके उत्तराधिकारी और बेटे इल्हाम अलीयेव ने मुफ़्त फ़्लैट्स के साथ ही प्रेस का विकास और पत्रकारों के लिए फ़्लैट्स के एक और ब्लॉक बनाने के लिए फंड का ऐलान किया.फ़्लैट खरीदने का प्लान है तो अच्छी ख़बरसिंगापुर: सबसे महंगे शहर में 'आम' ज़िंदगीबाकु के बाहरी इलाके में इस एक कमरे के फ़्लैट की औसत लागत 84,300 मनत (लगभग 32 लाख रुपये) है, जबकि वहां औसत वेतन 500 मनत (19,124 रुपये) प्रति माह मिलता है.यह पहली बार नहीं है जब पत्रकारों को इस तरह का ईनाम मिला है. सरकार ने 2013 में पत्रकारों के लिए फ़्लैट्स बनाने की योजना की शुरुआत की.बाकु में नए फ़्लैट्स के उद्घाटन समारोह के दौरान अलीयेव ने कहा, "अधिकारी जानते हैं कि अभिव्यक्ति की स्वतंत्रता और मीडिया उनके काम में किसी भी कमी की इजाज़त नहीं देगा. और इसलिए पत्रकार मेरे मददगार हैं. मैं आपका शुक्रगुजार हूं."अलीयेव ने उस मौके पर कहा था कि अज़रबैजान ने पूरी तरह अभिव्यक्ति की स्वतंत्रता सुनिश्चित कर रखा है और यहां मीडिया पर कोई प्रतिबंध नहीं है. लेकिन अमरीका स्थित मीडिया वाचडॉग फ्रीडम हाउस का का अलग ही मानना है. उसके अनुसार इस देश में मीडिया स्वतंत्र नहीं है. 2017 के वर्ल्ड प्रेस फ्रीडम इंडेक्स में अज़रबैजान 180 देशों के बीच 162वें नंबर पर है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)